./data/phi2331/phi004/phi2331.phi004.perseus-lat2.xml
David Magie
omnibus orientalibus provinciis carissimus fuit  apudmultas etiam philosophiae vestigia reliquit, apud Aegyptios civem se egit et philosophum in omnibusstadiistemplis locis et eum multa Alexandrini in Cassium dixissent fausta, tamen omnibus ignovit etfiliam suam apud eos reliquit  Faustinam suam in radicibus montis Tauri in vico Halalae exanimatam visubiti morbi amisit, petiit a senatu ut honores Faustinae aedemque decernerent, laudata eadem, cum impudicitiae fama graviter laborasset  quae Antoninusvel nesciit vel dissimulavit, novas puellas Faustinianasinstituit in honorem uxoris mortuae, divam etiam Faustinam a senatu appellatam gratulatus est quam secum et in aestivis habuerat, ut matrem castrorumappellaret  fecit et coloniam vicum in quo obiit Faustina et aedem illi exstruxit  sed haec postea aedis Heliogabalo dedicata est Ipsum Cassium pro clementia occidi passus est, nonoccidi iussit, deportatus est Heliodorus, filius Cassii, et alii liberum exsilium acceperunt cum bonorum parte filii autem Cassii et amplius media parte acceperunt paterni patrimonii et auro atque argento adiuti, mulieres autem etiam ornamentis; ita ut Alexandria, filia Cassii, et Druncianus gener liberam vagandipotestatem haberent commendati amitae marito doluit denique Cassium exstinctum, dicens voluisse se sine senatorio sanguine imperium transigere